## Educació reforça els equips docents dels centres que han reubicat el seu alumnat

*** Estos centres comptaran amb un docent addicional en el centre de destinació, l’especialitat del qual ha decidit l’equip directiu
* Es pretén d’esta manera ajudar en el procés d’adaptació al nou entorn escolar**

La Conselleria d’Educació, Cultura, Universitats i Ocupació dotarà amb un docent més els centres educatius l’alumnat dels quals ha sigut reubicat en altres centres o instal·lacions després de la riuada.

D’esta manera, estos centres comptaran amb un docent addicional en el centre de destinació, l’especialitat del qual ha sigut decidida per l’equip directiu. Es pretén d’esta manera ajudar en el procés d’adaptació al nou entorn escolar.

Amb la dotació d’este personal, la Conselleria d’Educació vol oferir un suport a l’alumnat que haurà d’adaptar-se a un nou entorn després d’haver viscut una situació catastròfica en els seus municipis.

De moment, en l’adjudicació d’este dimarts eixiran les places dels centres següents que comptaran amb un docent extra en el seu centre receptor: CEIP Platero y Yo, CEIP Mariano Benlliure, CEIP la Font de la Rosa d’Aldaia; CEIP Orba d’Alfafar; CEIP Heretats de l’Alcúdia; CEIP Carmen Miquel d’Algemesí; CEIP Blasco Ibáñez d’Alginet; CEIP Blasco Ibáñez de Beniparrell; CEIP Lluis Vives i I’Ausiàs March de Massanassa; CEIP Joan XXIII de Torrent, i CEE Rosa Llàcer de Castellar-Oliveral.

Fecha: 02/12/2024